Strmuľka inovaťová

**Strmuľka inovaťová** () je jedlá huba z čeľade čírovkovitých (Tricholomataceae*).

== Opis ==
Strmuľka inovaťová má väčšinou mohutnejšie plodnice. Klobúk je 515 [[Centimeter|cm]] široký (výnimočne aj viac ako 20 cm široký), za mladi klenutý, s podvinutým okrajom, neskôr plochý, hladký, za vlhkého počasia tmavosivý až sivohnedý, za sucha bledosivý alebo belavo sivohnedý, najprv na celom povrchu, neskôr iba v strede oinovatený. Lupene sú široké 37 [[Milimeter|mm]], husté, mierne zbiehavé na hlúbik, najprv belavé, neskôr okrovokrémové s hnedastým odtieňom. Hlúbik je 610  [[Centimeter|cm]] dlhý, 1,53 [[Centimeter|cm]] hrubý, valcovitý, dolu zhrubnutý, hladký alebo vláknito ryhovaný, belavý, sivastý až jemne hnedastý, za mladi plný, neskôr vatovito vypchatý, v starbe často rúrkovitodutý. Dužina je v klobúku mäsitá, v mladosti tvrdá, neskôr mäkká, v hlúbiku najprv vatovitá, ale pružná, neskôr vláknitá, v celej plodnici trvale belavá, zamladi veľmi aromatická (podľa niektorých vonia po múke, podľa iných ako pomarančové kvety) v starobe nepríjemne plošticovo páchnuca, s neutrálnou až kyslastou chuťou.  Výtrusy sú krátko elipsoidné, hladké, bezfarebné, 68 × 34 [[Mikrometer|μm]] veľké. Výtrusný prach je biely.

== Výskyt ==
Plodnice strmuľký inovaťovej vyrastajú od konca [[september|septembra]] do [[november|novembra]], zvyčajne vo veľkých húfoch, často v čarokruhoch, v [[Listnatý les|listnatých]] aj v [[Ihličnatý les|ihličnatých lesoch]] (niekedy aj parkoch a záhradách). Rastú najmä v hlbokom lesnom humuse medzi opadaným lístím a ihličím. U nás sú všade veľmi rozšírené.

== Praktický význam ==
Strmuľka inovaťová sa väčšinou uvádza ako jedlá huba, hoci mnohým ľuďom, a to hlavne staršie plodnice, spôsobujú tráviace ťažkosti (huba môže vyvolať zvracanie a hnačky). Na jedenie, najmä na nakladanie do octu v zmesi s inými hubami, sú vhodné iba celkom mladé plodnice. 

== Možnosť zámeny ==
Pre jej charakteristický celkový výzor, sfarbenie a špecifický pach je možnosť zámeny s inou hubou len málo pravdepodobná. Niekedy sa však vyskytujú plodnice, ktoré sú celé biele, ako na klobúku, tak aj na hlúbiku, iba lupene sú trochu  žltkasté (túto odrodu opísal [[Dánsko|dánsky]] [[Mykológia|mykológ]] [[Jakob Emanuel Lange|J. E. Lange]] ako var. *alba Lange''). Najmä túto bielu odrodu, by bolo možné ľahko zameniť s prudko jedovatou hubou, hodvábnicou veľkou, ktorá je približne rovnaká veľká, niekedy takmer biela, ináč olovovosivej farby. Lupene má však neskôr ružové, oblúkovito pripojené na hlúbik a nezbiehavé. V rode strmuľka je i niekoľko prudko jedovatých, belavo sfarbených a menej mäsitých druhov s priemerom klobúka do 10 cm. Aby sa predišlo zámene s nimi, nemali by sa zbierať plodnice strmuľky inovaťovej s vyblednutým, belavým klobúkom, ale len typické hrubomäsité plodnice so sivým či hnedosivým temenom.

## Galéria

Clitocybe nebularis Nebelkappe 2.jpg|mladé plodnice
Clouded Agaric - Clitocybe nebularis (37893737502).jpg|lupene plodnice
Clitocybe nebularis G3.jpg|staršie plodnice
A so called elf circle or fairy ring, in Dutch "heksenkring" from Clitocybe nebularis, Syn Lepista nebularis (GB= Clouded Funnel, Syn. Clouded Agaric, D= Nebelgrauer Trichterling, Syn. Nebelkappe, F= Clitocybe nébuleux - panoramio.jpg|čarokruh (čarovný kruh) plodníc strmuľky inovaťovej

 
## Referencie

## Iné projekty

Kategória:Jedlé huby
Kategória:Čírovkovité